**Comhdháil 2017**

***Sealbhú na Gaeilge ag an Tríú Leibhéal: Ábhair oidí agus sealbhú teanga sa Ghaeltacht***

**Ionad: Acadamh na hOllscolaíochta Gaeilge, Gaoth Dobhair**

Déardaoin, 5 Deireadh Fómhair

|  |  |
| --- | --- |
| 18.00 – 18.30 | Fáiltiú & Clárú |
| 18.30 – 19.30 | ‘Teoiric na Tumfhoghlama – Dúshláin agus Ceisteanna’ – An Dr Muiris Ó Laoire (Institiúid Teicneolaíochta Thrá Lí)  (Cathaoirleach: Éamonn Mac Niallais) |
| 20:00 | Dinnéar na Comhdhála: Óstán na Cúirte |

Dé hAoine, 6 Deireadh Fómhair

|  |  |
| --- | --- |
| 9.15 – 9.45 | Fáiltiú & Clárú |
| 9.45 – 10.45 | ‘Teagasc na Gaeilge go hIonduchtach’ – An Dr Aisling Ní Dhiorbháin (Ollscoil Chathair Bhaile Átha Cliath)  (Cathaoirleach: Dorothy Ní Uigín) |
| *10.45 – 11.00* | *Tae / Caife* |
| 11.00 – 13.00 | ‘Na Siollabais do na Tréimhsí Foghlama sa Ghaeltacht – teoiric, cur i bhfeidhm agus éifeacht’ – Aodán Mac Suibhne agus an Dr Marie Whelton (Institiúid Oideachais Marino)  (Cathaoirleach: Mícheál Ó Domhnaill) |
| *13.00 – 14. 00* | *Lón* |
| 14.00 – 16.00 | Painéal Plé faoi thaithí na soláthróirí cúrsaí – Soláthróirí éagsúla  (Eascaitheoir: Conchúr Mac Giolla Eáin) |
| 16.00 – 16.30 | Clabhsúr: Dónall Ó Braonáin (Acadamh na hOllscolaíochta Gaeilge) |

**Na Cainteoirí**

**An tOllamh Muiris Ó Laoire:**

Is speisialtóir i dteagasc na Gaeilge é an tOllamh Muiris Ó Laoire. Tá go leor alt agus leabhar scríofa aige ar ghnéithe éagsúla den tsochtheangeolaíocht agus de theagasc na Gaeilge. Tá sé ag obair i Scoil na nEolaíochtaí Sóisialta san Institiúid Teicneolaíochta Thrá Lí. Ó Eanáir 2016 go Meitheamh 2017 bhí sé ag obair mar éacsaitheoir don dá phléan teanga i gCorca Dhuibhne agus in Uíbh Ráthach.

**An Dr Aisling Ní Dhiorbháin:**

Is léachtóir i dTeagasc na Gaeilge í Aisling in Institiúid Oideachais Ollscoil Chathair Bhaile Átha Cliath).   Is iarmhúinteoir bunscoile í.  Mhúin Aisling i scoil lán-Ghaeilge i mBaile Átha Cliath ar feadh cúig bliana déag.  Tá taighde déanta aici ar chur chuige ionduchtach do theagasc na gramadaí sna bunscoileanna lán-Ghaeilge agus tá acmhainn ghramadaí ‘Bain Súp As: Treoir Nua Maidir le Múineadh na Gramadaí’ foilsithe aici do mhúinteoirí.   Chuir Aisling a taighde dochtúireachta (DOid) i gcrích i mbliana.  Dhírigh an taighde ar oideolaíochtaí um theagasc an léireolais do bhunmhúinteoirí faoi oiliúint. Tá suim ag Aisling i ngach gné de theagasc na Gaeilge agus teagasc ábhar eile trí Ghaeilge.

**An Dr Marie Whelton:**

Léachtóir le Gaeilge in Institiúid Oideachais Marino.  Chaith tréimhse ag múineadh i Meánscoil Mhuire, Longfort. Tá leabhair agus ailt foilsithe aici ar ghnéithe éagsúla de litríocht na Gaeilge agus tá áiseanna deartha aici d’fhoghlaimeoirí fásta teanga. Ba chomhúdar í ar *Cóir Ghaoithe: Cúrsa Ullmhúcháin don Scrúdú le hAghaidh Cáilíochta sa Ghaeilge* (2006)agus ar *Sruth na Maoile: Ábhar Tacaíochta d’Oiriúnú le hAghaidh Cáilíochta sa Ghaeilge* (2009).  Is ball í de choiste comhairleach maidir le haistriúchán Gaeilge *An Leabhar Aifrinn Rómhánach* (eagrán altóra nua) a fhoilseoidh Veritas níos déanaí sa bhliain 2017. Ba bhall í de Ghrúpa Oibre na gColáistí Oideachais do na Tréimhsí Foghlama sa Ghaeltacht (2014) agus ba chomhúdar í ar *Ábhar Tacaíochta.* *Tréimhsí Foghlama sa Ghaeltacht: Mic Léinn Oideachais* (2014).

**Aodán Mac Suibhne:**

Príomhléachtóir agus Comhordaitheoir na Gaeilge in Institiúid Oideachais Marino. Chaith dhá bhliain is fiche ag múineadh i Scoil Náisiúnta Réalta na Mara, Dumhach Thrá, Baile Átha Cliath. Múinteoir i gColáiste Laichtín, Inis Oírr, Oileáin Árann ar feadh deich mbliana. Duine d’Oifigigh Oideachais *Curaclam na Gaeilge* (1999). Údar agus eagarthóir téacsleabhar bunscoile agus comhúdar ar leabhair Ghaeilge do mhúinteoirí bunscoile a fhaigheann a gcáilíochtaí oideachais thar lear – *Cóir Ghaoithe* (2006) agus *Sruth na Maoile* (2009). Ball de Ghrúpa Oibre na gColáistí Oideachais a rinne athbhreithniú ar na socrúcháin Ghaeltachta do mhic léinn oideachais don Chomhairle Mhúinteoireachta (2012).  Cathaoirleach ar Ghrúpa Oibre na gColáistí Oideachais a rinne forbairt ar na Siollabais do na Tréimhsí Foghlama sa Ghaeltacht (2013), comhúdar ar *Ábhar Tacaíochta.*  *Tréimhsí Foghlama sa Ghaeltacht: Mic Léinn Oideachais* (2014). Ón mbliain 2013, déanann faomhadh ar iarratais le haghaidh aitheantais ó Choláistí Gaeltachta ó thaobh an oideachais de.